**CONCURSUL NAŢIONAL DE CREAȚIE PLASTICĂ**

***„ARTA – ÎNTRE TALENT ȘI DĂRUIRE”***

**Ediția a V-a**

**IANUARIE – IUNIE 2019**

***Concurs înscris în CAEN 2019***

**REGULAMENT DE ORGANIZARE ȘI DESFĂȘURARE**

***ETAPA INDIRECTĂ***

**OBIECTIVUL GENERAL**: Cunoașterea, stimularea și afirmarea potențialului artistic al copiilor din învățământul primar, gimnazial, liceal.

**TEMATICA CREAȚIE PLASTICĂ: LOCUL COPILĂRIEI MELE**

Lucrările din secțiunea ***Creație Plastică*** vor surprinde peisaje ale naturii din orașul natal, activitățile și jocurile copilăriei, momente și persoane dragi care stârnesc emoții, monumente istorice, obiective turistice care și-au pus amprenta asupra copilăriei lor.

**TEMATICA ICOANE PE STICLĂ: CHIPUL MÂNTUITORULUI IISUS HRISTOS în iconografia tradiționala româneasca.**

Lucrările din secțiunea **Icoane pe sticlă** vor surprinde scene biblice din viața Mântuitorului Iisus Hristos, Maica Domnului cu Pruncul, compozitii ce îl evidențiaza pe Iisus, etc.

**GRUP ȚINTĂ**

Concursul face parte din categoria activităţilor extraşcolare şi este deschis participării tuturor elevilor din ciclurile de învățământ sau cluburi de artă:

1. primar
2. gimnazial
3. liceal

**SECȚIUNI:**

**1. CREAȚIE PLASTICĂ – PICTURĂ (tempera, ulei, acrilic, acuarelă, guașe)**

Suport de lucru: bloc de desen (recomandat să se lucreze pe carton/hârtie peste 200 g pentru un suport rezistent sau canvas). Pentru lucrarile realizate pe suport canvas este obligatoriu sa fie prevazute cu sistem de prindere rezistent (agatatoare) pentru expunerea pe panouri. **Lucrarile realizate nu se vor înrăma și nu se vor trimite dimensiuni intermediare.**

**Dimensiune**: format A4 / A3 (21x29cm / 29x42cm)

***Lucrările realizate pe suport de carton/hârtie nu se returnează. Lucrările realizate pe canvas vor putea fi ridicate după finalizarea vernisajului.***

**2. ICOANE PE STICLĂ STIL TRADIȚIONAL ROMÂNESC – tempera, acrilic, ulei**

**Se vor descalifica lucrările care nu respectă această încadrare. Lucrările care nu prezintă ramă, agațătoare și care nu respecta tehnica picturii pe sticlă vor fi descalificate.**

Membrii juriului vor ține cont de următoarele patru principii (criterii de evaluare): încadrarea în tematică, ermeneutică liturgică, acuratețe în folosirea culorilor, tehnică de execuție.

Toate lucrările trebuie sa fie inramate si să dispună de sistem de prindere rezistent.

***Organizatorii își rezervă dreptul de a descalifica lucrările care nu corespund cerințelor tematice, cât și organizatorice.***

**TEMATICA: *CHIPUL MÂNTUITORULUI IISUS HRISTOS în iconografia tradițională româneasca.***

**Dimensiune**: format A4 / A3 (21x29cm / 29x42cm)

***Icoanele pe sticlă vor putea fi returnate în ziua vernisajului pentru cei prezenți și ulterior prin poștă – participanții suportând eventualele taxe poștale.***

**Un elev poate participa la ambele secțiuni, însa poate obține un singur premiu la una dintre secțiuni. Un elev nu poate participa cu mai mult de 3 lucrări.**

**Un cadru didactic îndrumător poate înscrie gratuit în concurs un numar de 10 elevi, de aceea recomandăm o selectie a lucrărilor la nivel local, realizată de cadrul didactic îndrumator.**

**Este obligatoriu ca fiecare lucrare să aibă în partea din dreapta jos, pe verso, o etichetă pe care se va specifica: numele și prenumele elevului, titlul lucrării, clasa, școala, localitatea, județul de proveniență și numele cadrului didactic coordonator**.

**CALENDARUL CONCURSULUI**

**Perioada de înscriere**: 21 ianuarie – 01 aprilie 2019

**Primirea lucrărilor:** 01 februarie - 1 mai 2019 (data postei)

**Panotarea si Jurizarea** se va efectua în intervalul: 1-25 mai 2019

**Vernisajul concursului și decernarea premiilor** va avea loc în intervalul 25 – 31 mai 2019, în funcție de disponibilitatea spațiului la o locatie ce va fi anunțată ulterior pe pagina noastră de facebook, dar și prin email.

**După jurizarea lucrărilor, profesorii coordonatori ai căror copii vor obține premii, vor fi informați pentru a fi prezenți, împreună cu elevii participanti, la festivitatea de premiere.** Pentru un schimb de experiență și pentru a vedea toate lucrările înscrise în concurs recomandăm domnilor profesori coordonatori să vină cu elevii la vernisajul concursului care va avea loc în aceeași zi cu festivitatea de premiere.

**MODALITATE DE ÎNSCRIERE**

Elevii se pot înscrie până pe data de 01 aprilie 2019 pe baza fișei de înscriere (anexa 1), completată și trimisă la adresa de e-mail: [**concursarta@yahoo.com**](mailto:concursarta@yahoo.com). Sunt considerați înscriși în concurs participanții care se regăsesc până în data limită de 01 aprilie 2019 în baza de date întocmită după primirea fișelor de înscriere.

**Nu se percepe taxă de înscriere sau de participare la concurs**.

Expedierea lucrărilor se va face în perioada 01 februarie - 30 aprilie 2019 (data poștei), coletul va conține lucrarea/lucrările elevului/elevilor împreună cu fișa de înscriere completată corect cât și un plic autoadresat și timbrat necesar expedierii diplomelor (pentru cei care nu vor putea fi prezenți la festivitatea de premiere). Fiecare profesor coordonator va trimite un plin autoadresat și timbrat cu 3 lei. **Nu se admit inscrieri peste termenul stabilit**.

Coletele vor fi expediate la următoarea adresă: **Casuța Poștală CP 428, Oficiul Poștal Chitila, Jud. Ilfov (in atentia D-rei Popa Elena - pentru Concurs Arta – Între Talent și Dăruire) sau prin curier la adresa Fundației Prețuiește Clipa: Șos. Banatului nr. 52, Oraș Chitila, Jud. Ilfov.** Participanții cu domiciliul în București sau in Judetul Ilfov vor putea aduce personal lucrarile la sediul fundatiei: **Șos. Banatului nr. 52, Oraș Chitila, Jud. Ilfov**

**Persoană de contact:**

Responsabil proiect:

Elena Adriana Popa

Tel: 0746.513.222

**PREMII**

Se vor acorda premiile I, II și III și mentiuni pentru fiecare secțiune și grupa de vârsta. Nu se vor trimite diplome online. Premiile și diplomele vor fi înmânate la festivitatea de premiere sau trimise prin posta. **Se acordă diplome de participare tuturor elevilor care au trimis lucrari conforme cu regulamentul.**

**Participanții ale căror lucrări nu corespund cerințelor din regulament vor fi descalificați și nu vor primi diplome de participare (ex. lucrări realizate cu creioane colorate/cerate, carioci, lucrări care reprezintă print-uri de pe internet, lucrari plagiate, lucrari realizate de parinti colaje, felicitari etc.)**

**Cadrele didactice coordonatoare vor primi diplomă și adeverință de participare la concurs.**

Premiile vor fi oferite cu spijinul Fundației Prețuiește Clipa și al sponsorilor. Lucrările din cadrul secțiunilor vor fi publicate în toate materialele de promovare a evenimentului, cât și în catalogul ediției ce va putea fi cumpărat în ziua vernisajului sau trimis prin poștă alături de diplomele elevilor, cu specificația anterioară a acestui fapt în fișa de înscriere.

Icoanele pe sticlă vor putea fi returnate în ziua vernisajului pentru cei prezenți și ulterior prin poștă – participanții suportând eventualele taxe poștale.

**Vă rugăm să specificați în fișa de înscriere dacă doriți sau NU returnarea lucrărilor din cadrul sectiunii Icoane pe sticla sau a lucrarilor executate pe canvas** **pentru cele din secțiunea Creație Plastică.**

***În perioada 1-25 mai 2019, în urma unei selecții riguroase din partea juriului vom publica un numar de lucrări pe pagina de facebook:*** [***https://www.facebook.com/concursarta.talentsidaruire/***](https://www.facebook.com/concursarta.talentsidaruire/) ***iar dumneavoastra puteți vota pentru PREMIUL DE POPULARITATE acordând un like lucrării pe care o susțineți și un like paginii de facebook a concursului. Câștigătorul va fi anunțat în perioada 25 – 31 mai 2019 online, iar premiul se va acorda la festivitatea de premiere.***

**CRITERII DE EVALUARE / JURIZARE**

* Vor fi descalificate lucrările care nu respectă tematica concursului.
* Se va urmări exclusiv munca elevului, complexitatea viziunii sale asupra temei alese.
* Se va urmări gradul de originalitate şi imaginaţie pe care elevii îl dovedesc prin lucrarea realizată.
* Se va urmări transpunerea cât mai fidelă a temei, obiceiurilor şi tradiţiilor româneşti în viziunea proprie fiecărui participant.
* Se va urmări respectarea tehnicii de lucru aleasă, gradul de complexitate și combinare a culorilor și materialelor.
* Se va urmări stimularea creativităţii elevilor

Juriul concursului este constituit din artisti plastici apartinand UAP, inspectori de specialitate si profesori desemnati de catre organizator.

**Organizatorii își rezervă dreptul de a emite comunicate de presă către publicațiile mass-media locale și de specialitate cu privire la organizarea, derularea concursului, participanții premiați cât și lucrările acestora.**

**Nu se admit contestaţii.**

**Respectarea prezentului regulament de organizare și desfășurare a concursului este obligatorie pentru toți factorii implicați. Prin înscrierea în concurs profesorii, elevii cât și părinții, acceptă condițiile înscrise anterior în acest regulament.**

**REGULAMENT DE ORGANIZARE ȘI DESFĂȘURARE**

**ETAPA DIRECTĂ**

**CALENDARUL ETAPEI DIRECTE**

**Perioada de înscriere**: 21 ianuarie – 1 mai 2019

La etapa directă vor participa elevi din judetele limitrofe care s-au înscris la etapa indirecta, care au trimis lucrarile si au fost selectionati de catre juriu pentru a participa la etapa directa. Acestia vor fi contactati in timp util pe baza fisei de inscriere pentru a-si expune talentul in cadrul etapei directe. Elevul poate accepta să participe la proba directa, in caz contrar va fi contactat un alt elev in ordinea clasamentului întocmit.

**MODALITATEA DE DESFĂȘURARE**

Etapa directa va avea loc în perioada 15 - 31 mai 2019 pe parcusului unei zile, incepand cu ora 9.00-18.00. Proba va dura 4 ore în timpul căreia lucrarea trebuie finalizată. În acest timp juriul va delibera câștigătorii. La ora pranzului participantii vor beneficia de o masa calda, urmata de o excursie de vizitare a obiectivelor turistice din zona (Palatul Brancovenesc Mogosoaia, Parcul Dendrologic si Zona 3 Stejari). La finalul zilei se va realiza și festivitatea de premiere.

***Organizatorii vor pune la dispozitie bloc de desen, culori acrilice, recipiente pentru culori si apa. Este responsabilitatea fiecarui participant sa isi procure sticla si rama, pensule si orice alt instrument de care are nevoie pentru a finaliza lucrarea.***

Ziua in care se va desfasura etapa directa va fi anuntata in timp util in functie de disponibilitatea spațiului la o locatie ce va fi anunțată ulterior pe pagina noastră de facebook, dar și prin email.

**GRUP ȚINTĂ**

Concursul face parte din categoria activităţilor extraşcolare şi este deschis participării tuturor elevilor din ciclurile de învățământ sau cluburi de artă:

1. primar
2. gimnazial
3. liceal

**TEMATICA**

Lucrările din sectiunea Creație Plastică vor surprinde din frumusetea locurilor natale, iar in cadrul sectiunii Icoane pe sticlatematica va fi la alegere din iconografia tradițională românească.

**SECȚIUNI:**

**1. CREAȚIE PLASTICĂ – PICTURĂ (tempera, acrilic)**

Suport de lucru: bloc de desen (recomandat să se lucreze pe carton/hârtie peste 200 g pentru un suport rezistent).

**Dimensiune**: format A4

***Lucrările realizate pe suport de carton/hârtie nu se returnează.***

**2. ICOANE PE STICLĂ STIL TRADIȚIONAL ROMÂNESC – tempera, acrilic**

**Este permisa realizarea conturului cu tus inaintea probei.**

Membrii juriului vor ține cont de următoarele patru principii (criterii de evaluare): încadrarea în tematică, ermeneutică liturgică, acuratețe în folosirea culorilor, tehnică de execuție.

***Organizatorii își rezervă dreptul de a descalifica lucrările care nu corespund cerințelor tematice, cât și organizatorice.***

**TEMATICA va fi la alegere din iconografia tradițională românească.**

**Dimensiune**: format A4

***Icoanele pe sticlă nu vor fi returnate.***

**PREMII**

Se vor acorda premiile I, II și III pentru fiecare sectiune pe grupe de varsta (clasele I-IV, V-VIII, IX-XII). Nu se vor trimite diplome online. Premiile și diplomele vor fi înmânate la festivitatea de premiere. **Se acordă diplome de participare tuturor elevilor care au participat la etapa directa.**

* **Nu se percepe taxă de înscriere sau de participare la concurs.**
* **Nu se admit inscrieri peste termenul stabilit.**

**FIŞĂ DE ÎNSCRIERE**

**CONCURS NATIONAL DE CREAŢIE PLASTICĂ** **,,ARTA – Între talent și dăruire”**

**Editia a V-a, 2019**

NUMELE ŞI PRENUMELE CADRULUI DIDACTIC ÎNDRUMĂTOR :

........................................................................................................................................................

ŞCOALA:.........................................................................................................................................

CLASA:................... SECȚIUNEA:................................................................................................

ADRESA:.........................................................................................................................................

LOCALITATE:...............................................JUDEȚ.....................................................................

TELEFON:.....................................................E-MAIL ....................................................................

|  |  |  |  |  |
| --- | --- | --- | --- | --- |
| **Nr.**  **crt.** | **Numele şi prenumele elevului** | **Clasa** | **SECŢIUNEA** | **TITLUL LUCRĂRII** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

**⃞ Doresc să primesc lucrările (icoane pe sticlă sau canvas)**

**⃞ Nu doresc să primesc lucrările (icoane pe sticlă sau canvas)**

**⃞ Doresc catalogul concursului - nr. exemplare ............ \**Contravaluarea unui catalog este 10 lei, iar banii vor fi trimiși în plicul cu lucrările elevilor***

**Subsemnatul ............................................................... consimt să particip la Concursul Național ,,Arta – Între talent și dăruire”, organizat de Fundația Prețuiește Clipa, ediția a V-a și sunt de acord ca organizatorii să utilizeze lucrările trimise de mine si datele personale în scopul editării și promovării fără a le pretinde nimic în schimb. Menționez că am luat la cunoștință de toate condițiile și precizările din regulament și sunt de acord cu toate mențiunile cuprinse.**

**DATA SEMNĂTURĂ**